কিছুদিন আগেই নাতনিদের উদ্দেশে একটি খোলা চিঠি লিখেছিলেন বিগ বি। জীবনের এক গুরুত্বপূর্ণ অধ্যায় সম্পর্কে নাতনিদের সতর্ক করতেই সত্তরোর্ধ্ব অভিনেতা বেছে নিয়েছিলেন এই পথ। সাদা কাগজে লেখা চিঠি তিনি পাঠও করেন ক্যামেরার সামনে। পরে বিভিন্ন স্যোশাল মিডিয়ায় তা ভাইরাল হয়ে যায়। চিঠির প্রধান উদ্দেশ্য তাঁর দুই নাতনি হলেও সেই বার্তা যে তিনি আজকের সকল নারীদের জন্যই দিতে চেয়েছিলেন, তা চিঠির বিষয়বস্তু থেকে বেশ বোঝা যায়। প্রধানত যাদের জন্য তাঁর এই প্রয়াস, তাদের একজনের তরফ থেকে এবার উত্তর এল। দাদুর চিঠির জবাব দিল নাতনি নব্যা নভেলি নন্দা।
অমিতাভ চিঠিতে লিখেছিলেন, ‘লোকে কী ভাববে, জীবনে সেই ভেবে কিছু করতে যেও না। সামাজিক বিচার, ধ্যান-ধারণার উপর নিজেদের জীবন ছেড়ো না। এই পৃথিবীটা মেয়েদের জন্য কিছুটা কঠিন। কিন্তু আমার বিশ্বাস, তোমাদের মতো মেয়েরা এই ধারণা পাল্টে দেবে।’ এর জবাবে তাঁর নাতনি তাকে জানিয়েছেন, ‘নানু, আমি ঠিক এটাই অনুসরণ করব যেমনটা তুমি বলেছ।’

নব্যার বয়স এখন ১৮। এই চিঠি প্রসঙ্গে বিগ বি কন্যা শ্বেতা জানিয়েছেন, ‘আমি এত বছর ধরে নব্যকে যা শেখানোর চেষ্টা করেছি, তার সবটাই তুমি একটা চিঠির মাধ্যমে বুঝিয়ে দিয়েছ।’
আরও পড়ুুন—
পুরুষ সম্পর্কে খোলা চিঠিতে নাতনিদের সাবধান করলেন বিগ বি। দেখুন ভিডিও

বহু মাইল স্টোন পেরিয়ে আসা এই অভিনেতা চিঠিতে যা লিখেছেন, তার কিছুটা স্বাদ পাওয়া যায় তাঁর সদ্য অভিনীত ছবি ‘পিঙ্ক’-এ। সেখানে তাঁকে দেখা গেছে এক উকিলের ভূমিকায়, যিনি কুচক্রে জড়িয়ে পড়া কয়েকজন নারীর ন্যয় বিচারের জন্য লড়াই করছেন।